《次韵翁承之见寄二首 其二》
宋代·范浚

伊我索居吟雪屋，怀君独夜步风廊。语离尚忆三春暮，共醉曾分一日光。

忽喜斜封书绢白，更传妙语色丝黄。遥知发兴虬松下，白眼看天自举觞。

作者简介：范浚（1102-1150），字茂名（一作茂明），婺州兰溪（金华兰溪）香溪镇人，世称“香溪先生”。绍兴中，举贤良方正。以秦桧当政，辞不赴。闭门讲学，笃志研求，学者称香溪先生。浚著有《香溪集》二十二卷，《四库总目》传于世。